CELEX: 62018CN0058
Language: sk
Date: 2018-01-30 00:00:00
Title: Vec C-58/18: Návrh na začatie prejudiciálneho konania, ktorý podal Justice de Paix du canton de Visé (Belgicko) 30. januára 2018 – Michel Schyns/Belfius Banque SA

14.5.2018   
            
            
               SK
            
            
               Úradný vestník Európskej únie
            
            
               C 166/18
            
         Návrh na začatie prejudiciálneho konania, ktorý podal Justice de Paix du canton de Visé (Belgicko) 30. januára 2018 – Michel Schyns/Belfius Banque SA
   (Vec C-58/18)
   (2018/C 166/23)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Justice de Paix du canton de Visé
   
      Účastníci konania pred vnútroštátnym súdom
   
   
      Žalobca: Michel Schyns
   
      Žalovaná: Belfius Banque SA
   
      Prejudiciálne otázky
   
   
            
               1.
            
            
               
                           a)
                        
                        
                           Bráni článok 5 ods. 6 smernice Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere (1) v rozsahu, v akom je jeho cieľom zabezpečiť, aby bol spotrebiteľ schopný určiť, či navrhovaná zmluva o spotrebiteľskom úvere spĺňa jeho potreby a zodpovedá jeho finančnej situácii, zneniu článku 15 prvému odseku loi sur le crédit à la consommation (zákon o spotrebiteľskom úvere) [zrušený a v súčasnosti nahradený článkom VII.75 Code de droit économique (Hospodársky zákonník)] v rozsahu, v akom stanovuje, že veriteľ a sprostredkovateľ úveru sú povinní v rámci zmlúv o úveroch, ktoré zvyčajne ponúkajú alebo ktoré zvyčajne sprostredkovávajú, hľadať druh a výšku úveru, ktorý je pre spotrebiteľa najvhodnejší vzhľadom na jeho finančnú situáciu v čase uzavretia zmluvy a účel úveru, pokiaľ uvedený článok 15 prvý odsek loi sur le crédit à la consommation (zákon o spotrebiteľskom úvere) [zrušený a v súčasnosti nahradený článkom VII.75 Code de droit économique (Hospodársky zákonník)] stanovuje všeobecnú povinnosť veriteľa alebo sprostredkovateľa úveru hľadať pre spotrebiteľa najvhodnejší úver, pričom znenie uvedenej smernice túto povinnosť neobsahuje?
                        
                     
                           b)
                        
                        
                           Bráni článok 5 ods. 6 smernice Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere v rozsahu, v akom je jeho cieľom zabezpečiť, aby bol spotrebiteľ schopný určiť, či navrhovaná zmluva o spotrebiteľskom úvere spĺňa jeho potreby a zodpovedá jeho finančnej situácii, zneniu článku 15 druhému odseku loi sur le crédit à la consommation (zákon o spotrebiteľskom úvere) [zrušený a v súčasnosti nahradený článkom VII.77 § 2 ods. 1 Code de droit économique (Hospodársky zákonník)] v rozsahu, v akom stanovuje, že veriteľ môže uzavrieť zmluvu o spotrebiteľskom úvere len ak sa vzhľadom na informácie, ktoré má k dispozícii alebo ktoré by mal mať k dispozícii najmä na základe nahliadnutia v zmysle článku 9 loi du 10 août 2001 relative à la Centrale des crédits aux particuliers (zákon z 10. augusta 2001 o registri úverov fyzických osôb) a na základe informácií uvedených v článku 10, odôvodnene domnieva, že spotrebiteľ bude schopný plniť záväzky vyplývajúce zo zmluvy, pokiaľ má uvedený článok za následok, že o vhodnosti prípadného poskytnutia úveru musí namiesto spotrebiteľa rozhodnúť samotný veriteľ?
                        
                     
         
            
               2.
            
            
               V prípade zápornej odpovede na prvú otázku má sa smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere vykladať v tom zmysle, že vždy vyžaduje, aby namiesto spotrebiteľa posúdili vhodnosť prípadného poskytnutia úveru veriteľ a sprostredkovateľ úveru?
            
         
      (1)  Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v. EÚ L 133, 2008, s. 66).